als_Latn dik_Latn nus_Latn
Për mediet gjermane mesfushori është shprehur se nuk ka dhënë maksimumin por në të ardhmen do të bëjë edhe më mirë
Olsi Avdiaj
Lojtari i Mynih 1860 Valdet Rama është shumë i kënaqur me debutimin e tij në Bundesligë. Për mediet gjermane ai është shprehur se nuk ka dhënë maksimumin por në të ardhmen do të bëjë edhe më mirë. “Jam shumë i kënaqur me atë që dhashë në fushë. Dhe të thuash që kisha shumë pak kohë për të qenë në fushën e lojës. Nuk ishte e lehtë, gjithsesi e rëndësishme është që fituam. Do të vazhdoj të punoj për të qenë në 100 përqind të formës”, ka mbyllur Valdet Rama.
Shqiptari do të luajë për dy vite me Mynih 1860. Edhe pse pati një diversion përsa i përket një kalimi të tij tek Paderborni, gjërat shkuan ashtu siç u tha para katër javësh. Valdet Rama është një “luan”. Ka vendosur kështu shqiptari. Në faqen zyrtare të klubit shkruhej se Valdet Rama ka arritur një marrëveshje 2-vjeçare me Mynih 1860 në Bundesligën e dytë gjermane. Pavarësisht se kishte dalë në skenë edhe Paderborni, 26-preferoi firmën me bavarezët. Në fazën zyrtare të klubit shkruhej se Valdet Rama ka arritur një marrëveshje 2-vjeçare, por pa zbuluar termat ekonomikë. Gjetja e një destinacioni nga Rama është një lajm shumë i mirë edhe për kombëtaren shqiptare.
Trajneri Xhani de Biazi e konsideron pjesë thelbësore të formacionit kuqezi, por pa minuta në këmbë prania e tij në fushë është vënë në dyshim. Valdet Rama e njeh mirë futbollin gjerman, pasi më parë është aktivizuar me Skuadrën e dytë të Volfsburgut dhe Hanoverit si dhe me “Ingostad” në Bundesligën 2, para se të transferohej te Orebro në Suedi. Nga janari i 2013 ka qenë pjesë e Valadolidit në Primera Divizion, ku është aktivizuar në 31 ndeshje dhe ka shënuar një gol. Vetë lojtari pasi ka firmosur dhe ka dalë në stërvitje është shprehur: “Është shumë bukur të kthehesh sërish në Gjermani. Do të mundohem që të jap maksimumin për të arritur atë që dua”, është shprehur Rama, “luani” i ri i Mynihut
als_Latn fao_Latn als_Latn als_Latn als_Latn